D ÔVODOVÁ  SPRÁVA

 	V súlade so zákonom NR SR č. 189/1993 Z. z. predkladá Fond detí a mládeže na schválenie vládou SR návrh na prevody vlastníctva majetku štátu v správe Fondu detí a mládeže.
Majetok, ktorý fond navrhuje k odplatnému prevodu je opotrebovaný, vyžadujúci  veľké investície a ide o majetok, ktorý priamo neslúži účelu, pre ktorý bol Fond detí a mládeže zriadený.
Uvedené návrhy sú predkladané na základe výsledkov výberového konania. Fond v marci 2000  ponúkol do verejnej súťaže v denníkoch Pravda a Hospodárske noviny, v regionálnych novinách, na mestských a okresných úradoch, ako aj na internete a v realitných kanceláriách objekt - pozemok v Štrbe. Vyhodnotenie verejnej súťaže sa uskutočnilo 13.3.2001. Rada Fondu detí a mládeže rozhodla, že pri uvedenom objekte je ponúknutá cena vo verejnej súťaži dostatočná. Výnos z odpredaného majetku bude tvoriť zdroje pre výplatu investícií a prevádzku fondu.